**ΑΡΧΑΙΟΛΟΓΙΚΟ ΜΟΥΣΕΙΟ ΑΡΓΟΣΤΟΛΙΟΥ**

Το έργο « ΑΡΧΑΙΟΛΟΓΙΚΟ ΜΟΥΣΕΙΟ ΑΡΓΟΣΤΟΛΙΟΥ» με κωδικό ΟΠΣ ΤΑ 5190359 έχει ενταχθεί στο Ταμείο Ανάκαμψης και Ανθεκτικότητας, το οποίο «χρηματοδοτείται από την Ευρωπαϊκή Ένωση – NextGenerationEU» με συνολικό προϋπολογισμό 7.133.957,35 €.

Το υφιστάμενο κτίριο του Αρχαιολογικού Mουσείου Αργοστολίου αποτελείται από δυο στάθμες, υπόγειο και ισόγειο (υπερυψωμένο). Μετά την παρέλευση εξήντα περίπου ετών, την αναμενόμενη φθορά του κτιριακού κελύφους, και κυρίως λόγω των εκτεταμένων ζημιών που υπέστη από τους σεισμούς του 2014 που είχαν ως αποτέλεσμα -έκτοτε- το Μουσείο να παραμένει κλειστό, το κτίριο χρήζει δομικής, τεχνολογικής και λειτουργικής αναβάθμισης. Το έργο αφορά στην μελέτη και κατασκευή για τη δομική και γεωμετρική «ανασχεδίαση» του υφιστάμενου κτηρίου και την αντικατάστασή του με νέο, μετά την καθαίρεσή του, στη μορφή που έχει σήμερα διατηρώντας την εξωτερική ογκοπλασία και την αισθητική του, το οποίο θα πληροί όλες τις απαραίτητες προδιαγραφές λειτουργίας σύμφωνα με τους ισχύοντες κανονισμούς και θα είναι πλήρως προσβάσιμο σε ΑμεΑ. Το συνολικό εμβαδόν του νέου κτιρίου (υπόγειο & ισόγειο), συμπεριλαμβανομένου και του περιστυλίου, ανέρχεται σε 1.872,22 m2.

Οι χρήσεις που θα περιλαμβάνονται εντός του κτιρίου είναι: εκδοτήριο εισιτηρίων και πωλητήριο, γραφείο φυλακτικού προσωπικού, εκθεσιακοί χώροι, αίθουσα περιοδικών εκθέσεων - διαλέξεων - εκπαιδευτικών προγραμμάτων, εργαστήρια συντήρησης αρχαιοτήτων, αποθήκες αρχαιολογικού υλικού, χώροι εξυπηρέτησης κοινού και εργαζομένων (WC) και χώροι Η/Μ εγκαταστάσεων.

**Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**